cyanic-selkie/wikianc huggingface dataset:
2028
Το 2028 (MMXXVIII) είναι δίσεκτο έτος θα αρχίσει το Σάββατο κατά το Γρηγοριανό ημερολόγιο. Θα είναι το 2028ο έτος της χριστιανικής χρονολογίας, το 28ο έτος της 3ης χιλιετίας, το 28ο έτος του 21ου αιώνα και το 9ο έτος της δεκαετίας του 2020.
Βρωμαιθάνιο
Το βρωμαιθάνιο ή αιθυλοβρωμίδιοείναι οργανική χημική ένωση, που περιέχει άνθρακα, υδρογόνο και βρώμιο, με χημικό τύπο C2H5Br, ενώ συχνά παριστάνεται αναλυτικότερα ως CH3CH2Br. Συντομογραφικά συμβολίζεται με τα σύμβολα EtBr και Halon-2001. Ανήκει στην ομόλογη σειρά των αλκυλαλογονιδίων. Το καθαρό βρωμαιθάνιο, στις συνηθισμένες συνθήκες, (θερμοκρασία 25°C και πίεση 1 atm), είναι πτητικό άχρωμο υγρό με οσμή που ομοιάζει με αυτήν του διαιθυλαιθέρα.
Ονοματολογία
Η ονομασία «βρωμαιθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «βρωμο-» δηλώνει την παρουσία ενός (1) ατόμου βρωμίου ανά μόριο της ένωσης.
Μοριακή δομή
Η μοριακή δομή του είναι παρόμοια με αυτήν του αιθανίου, από το οποίο προέρχεται, θεωρητικά, αν αντικατασταθεί ένα άτομο υδρογόνου της ένωσης με άτομο βρωμίου.
Προσθήκη υδροβρωμίου σε αιθένιο
Με προσθήκη υδροβρωμίου σε αιθένιο παράγεται αιθυλοβρωμίδιο :
Φωτοχημική βρωμίωση
Με φωτοχημική βρωμίωση αιθανίου :
Υποκατάσταση υδροξυλίου από βρώμιο
1. Με επίδραση υδροβρωμίου (HBr) σε αιθανόλη (CH3CH2OH) :
Η αντίδραση πραγματοποιείται, συνήθως, με επίδραση μίγματος υδροβρωμίου και θειικού οξέος σε αιθανόλη.
2. Η υποκατάσταση του OH από Br στη μεθανόλη μπορεί να γίνει και με βρωμιωτικά μέσα : Με τριβρωμιούχο φωσφόρο (PBr3):
Με αποικοδόμηση τύπου Hunsdiecker
Με επίδραση βρωμίου σε προπανικό άργυρο παράγεται βρωμαιθάνιο, μέσω αντίδρασης τύπου Χανστίεκερ (Hunsdiecker reaction) :
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται αιθανόλη (CH3CH2OH) :
Παραγωγή από αλκοξύλιο
Με αλκοολικά άλατα (RONa) σχηματίζει αιθυλαλκυλαιθέρα (CH3CH2OR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο-3 (RC≡CCH2CH3). Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό αιθυλεστέρα (RCOOCH2CH3) :
Υποκατάσταση από κυάνιο
Με κυανιούχο νάτριο (NaCN) σχηματίζει προπανονιτρίλιο (CH3CH2CN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει αιθανοθειόλη (CH3CH2SH) :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αιθυλαλκυλοθειαιθέρα (RSCH2CH3) :
Υποκατάσταση από ιώδιο
Με ιωδιούχο νάτριο (NaI) σχηματίζει αιθυλοϊωδίδιο (CH3CH2I) :
Υποκατάσταση από φθόριο
Με επίδραση φθοριούχου υφυδραργύρου (Hg2F2) σε αιθυλοβρωμίδιο (CH3CH2Cl) παράγεται φθοραιθάνιο :
Υποκατάσταση από αμινομάδα
Με αμμωνία (NH3) σχηματίζει αιθαναμίνη (CH3CH2NH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει αλκυλαιθυλαμίνη (RNHCH2CH3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει διαλκυλαιθυλαμίνη [R'N(CH2CH3)R] :
Υποκατάσταση από τριαλκυλαμινομάδα
Με τριτοταγείς αμίνες [R'N(R)R"] σχηματίζει βρωμιούχο τριαλκυλαιθυλαμμώνιο {[R'N(CH2CH3)(R)R"]Br} :
Υποκατάσταση από φωσφύλιο
Με φωσφίνη σχηματίζει αιθανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει νιτραιθάνιο (CH3CH2NO2) :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται αιθυλοβενζόλιο :
Παραγωγή οργανομεταλλικών ενώσεων
1. Με λίθιο (Li). Παράγεται αιθυλολίθιο :
2. Με μαγνήσιο (Mg) (αντιδραστήριο Grignard) :
Αναγωγή
1. Με λιθιοαργιλλιοϋδρίδιο (LiAlH4) παράγεται αιθάνιο :
3. Με σιλάνιο, παρουσία τριφθοριούχου βορίου, παράγεται αιθάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1-βρωμοβουτάνιο (CH3CH2CH2CH2Br) :
2. Σε αλκίνια. Π.χ. με αιθίνιο (HC≡CH) παράγει 1-βρωμο-1-βουτένιο (CH3CH2CH=CHBr) :
3. Η αντίδραση του βρωμαιθανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(1,2-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1-βρωμοπεντάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει αιθοξυ-2-βρωμαιθάνιο : 30 px
Αντίδραση απόσπασης
Με απόσπαση υδροβρωμίου (HBr) από αιθυλοβρωμίδιο παράγεται αιθένιο :
Παρεμβολή καρβενίων
Προκύπτει επομένως μίγμα 1-βρωμοπροπάνιου ~60% και 2-βρωμοπροπάνιου ~40%.
Εφαρμογές
Στην οργανική σύνθεση, το βρωμαιθάνιο είναι το «συνθετικό ισοδύναμο» του αιθυλοκαρβωνιόντος (Et+)) συνθόνιο (Synthon) . Στην πραγματικότητα, ένα τέτοιο κατιόν δεν σχηματίζεται στ' αλήθεια. Για παράδειγμα, τα καρβοξυλικά άλατα μετατρέπονται σε αιθυλεστἐρες, τα καρβανιόντα σε αιθυλιωμένα παράγωγα, η θειουρία σε άλατα αιθυλοθιουρίας και οι αμίνες σε αιθυλαμίνες.
Ασφάλεια
Οι αλ(υδρογον)άνθρακες είναι γενικά εν δυνάμει επικίνδυνα αλκυλιωτικά μέσα. Τα βρωμίδια, μάλιστα, είναι καλύτερα αλκυλιωτικά μέσα από τα χλωτίδια, και έτσι η έκθεση σε βρωμαιθάνιο θα πρέπει να ελαχιστοποιηθεί. Το βρωμαιθάνιο ταξινομήθηκε από την Πολιτεία της Καλιφόρνιας ως καρκινογόνο και ως αναπαραγωγική τοξίνη.
Πηγές
Κατηγορία:Αλκυλαλογονίδια Κατηγορία:Οργανικές ενώσεις βρωμίου Κατηγορία:Αλαιθάνια
Παιδική χορωδία της Βιέννης
Η Παιδική χορωδία της Βιέννης (στα γερμανικά: Wiener Sängerknaben) είναι αυστριακή παιδική χορωδία που ιδρύθηκε το 1498.
Στη διάρκεια της μακραίωνης ιστορίας της, συνθέτες όπως ο Γκλουκ, ο Μότσαρτ, ο Καλντάρα και ο Σαλιέρι, για να αναφέρουμε λίγα, μόνο, ονόματα, συνεργάστηκαν με τη χορωδία ενώ άλλοι, όπως για παράδειγμα ο Φραντς Σούμπερτ, υπήρξαν μέλη της.
Εξωτερικοί σύνδεσμοι
Κατηγορία:Βιέννη
Hexspeak
Η Hexspeak (κατά λέξη: δεκαεξαδική ομιλία) είναι μια καινοτόμος μέθοδος αγγλικής γραφής που χρησιμοποιείται ως αστείο αλλά και ως βοήθημα στην αποσφαλμάτωση προγραμμάτων ηλεκτρονικών υπολογιστών από προγραμματιστές. Χρησιμοποιεί τα ψηφία της δεκαεξαδικής σημείωσης αριθμών για να αναπαραστήσει οπτικά αγγλικές λέξεις.
Δεδομένου ότι είναι απίθανο ότι οποιοσδήποτε δεδομένος τριανταδυάμπιτος ακέραιος αριθμός θα έπαιρνε αυτήν την συγκεκριμένη αξία (μια πιθανότητα από 2^32=4294967296), οι προγραμματιστές χρησιμοποιούν συχνά αυτήν την μαγική αξία για να ερευνήσουν τα κοινά λάθη όπως οι υπερχειλίσεις απομονωτών, ή οι μεταβλητές, κατά τη χρησιμοποίηση ενός διορθωτή. Για παράδειγμα, όποτε αυτή η αξία εμφανίζεται σε μια απόρριψη μνήμης, η θέση της είναι πιθανό να είναι ένα σημείο ενδιαφέρον για τον προγραμματιστή. Ένα άλλο παράδειγμα της πιθανής χρήσης του είναι να μονογραφηθούν οι διάφορες θέσεις μνήμης όπου τα προγράμματα δεν πρέπει να έχουν πρόσβαση, καθιστώντας το ευκολότερο να ανιχνεύσει την άκυρη εκτέλεση κώδικα.
Κάποιοι προγραμματιστές εκμεταλλεύτηκαν την χρήση γραμμάτων στην δεκαεξαδική σημείωση και με την χρήση του 0 (μηδέν) ως O (Όου) και του 1 ως l (Έλ) και i (Άι) και του 5 ως s (Ες) και του 7 ως t (Τι) και του 9 ως g (Τζι) επινόησαν διάφορες αναπαραστάσεις λέξεων ή ακολουθιών λέξεων ως αστεία.
Παραδείγματα
Ο 0xFEEDFACE, ένας αριθμός που γράφεται στη δεκαεξαδική σημείωση με τη δεκαδική αξία 4277009102, και που διαβάζεται στα αγγλικά ως η λέξη "feed face" («τροφοκέφαλος»).
Άλλες hexspeak λέξεις:
Πηγές
Κατηγορία:Χιούμορ υπολογιστών Κατηγορία:Συσκότιση
Υπουργικό Συμβούλιο (Τουρκία)
Το σημερινό υπουργικό συμβούλιο είναι το 62ο υπουργικό συμβούλιο της Τουρκίας και καθορίστηκε στις 29 Αυγούστου 2014.
Τζιν Χάρλοου
Η Τζιν Χάρλοου (αγγλ.: Jean Harlow, πραγματικό όνομα: Harlean Harlow Carpenter;, 3 Μαρτίου 1911 - 7 Ιουνίου 1937) ήταν Αμερικανίδα ηθοποιός του κινηματογράφου και σύμβολο του σεξ κατά τη δεκαετία του 1930.
Η καριέρα της ξεκίνησε αφού υπέγραψε συμβόλαιο με τον σκηνοθέτη και παραγωγό Χάουαρντ Χιουζ, ο οποίος της προσέφερε τον πρώτο της σημαντικό ρόλο στην ταινία του 1930 Άγγελοι της κολάσεως (Hell's Angels), μετά από την οποία όμως ακολούθησε μια σειρά αποτυχημένων ταινιών (όπως Ο εχθρός της κοινωνίας (Public Enemy, 1931) με τον Τζέιμς Κάγκνεϊ και Ξανθός Πειρασμός (Platinum Blonde, 1931) του Φρανκ Κάπρα) μέχρι και τη στιγμή που υπέγραψε συμβόλαιο με την εταιρία παραγωγής Metro-Goldwyn-Mayer. Για λογαριασμό της Metro η Χάρλοου γύρισε μια σειρά από επιτυχημένες ταινίες όπως: Μια γυναίκα πειρασμός (Red Dust, 1932), Δείπνο στις οκτώ (Dinner at Eight, 1933), Μες την αγκαλιά του (Hold Your Man, 1933), Κυνηγημένη πεταλούδα (Reckless, 1935), Γάμος με επιφυλάξεις (Libeled Lady, 1935) και Σούζι (Suzy, 1936). Η Χάρλοου συμπρωταγωνίστησε με τους: Σπένσερ Τρέισι, Κλαρκ Γκέιμπλ και Γουίλιαμ Πάουελ.
Η δημοτικότητά της απείλησε και σύντομα ξεπέρασε εκείνες των Τζόαν Κρόφορντ και Νόρμα Σίρερ, που ήταν συνάδελφοί της στην Metro-Goldwyn-Mayer. Κατά τα μέσα της δεκαετίας του '30 ήταν μια από τις διασημότερες ηθοποιούς στον κόσμο. Ήταν γνωστή ως Η ξανθή σεξοβόμβα ή Ξανθιά πλατίνα.
Πέθανε το 1937, από νεφρική ανεπάρκεια ενώ βρισκόταν στα γυρίσματα της ταινίας Σαρατόγκα (Saratoga), η οποία ολοκληρώθηκε με τη χρήση σωσία της Χάρλοου και προβλήθηκε ένα μήνα μετά το θάνατο της ηθοποιού. Το 1999, το Αμερικανικό Ινστιτούτο Κινηματογράφου την κατέταξε στην 22η θέση στη λίστα με τις 25 μεγαλύτερες σταρ όλων των εποχών.
Εξωτερικοί σύνδεσμοι
Κατηγορία:Αμερικανίδες ηθοποιοί βωβών ταινιών Κατηγορία:Αμερικανίδες ηθοποιοί κινηματογράφου
Όρθρος
Ο όρθρος είναι χρονικό διάστημα λίγο πριν από την ανατολή του ήλιου. Είναι μέρος μέτρησης της ημέρας που κληρονομείται από τη ρωμαϊκή περίοδο και διατηρείται ακόμη στον Χριστιανισμό (Ορθοδοξία, Καθολικισμός, Αγγλικανισμός, Λουθηρανισμός κ.ά.). Συγκεκριμένα, το 24ωρο αρχίζει από την αρχή της νύχτας και χωρίζεται σε 7 καιρούς: τρεις της νύχτας (εσπέρας, μεσονύχτιο και όρθρος) και τέσσερις της ημέρας (α´ ώρα, γ´ ώρα, στ´ ώρα και θ´ ώρα).
Στη λειτουργική ζωή της Εκκλησίας, Όρθρος ονομάζεται η πρωινή ακολουθία που τελείται πριν από τη Θεία Λειτουργία, αν και μπορεί να τελεσθεί και ανεξάρτητα κατά τις πρωινές ώρες. Η Εκκλησία το πρωί ξεκινά τη λατρεία της με την ακολουθία του όρθρου, που είναι από τις αρχαιότερες στον χώρο της.
Προέλευση και εξέλιξη
Ο χρόνος «όρθρου βαθέος» (Λκ. 24,1) ή «πρωί, σκοτίας έτι ούσης» (Ιω. 20,1), κατά τον οποίο οι Μυροφόρες διαπίστωσαν το θαυμαστό γεγονός της αναστάσεως του Χριστού, υπήρξε πιθανότατα η καταβολή της ακολουθίας του Όρθρου, όπως φαίνεται και από σχετική εντολή του επισκόπου Καρχηδόνος Κυπριανού. Στις Αποστολικές Διαδοχές υπάρχει η παραίνεση για ορθρινή προσευχητική σύναξη.
Η αρχή της βρίσκεται στην πράξη του ιουδαϊκού ναού και στην ιδιωτική προσευχή των Εβραίων, την οποία ακολουθεί και ο Χριστός, όπως μαρτυρείται και στο Ευαγγέλιο. Αλλά και στην ορθόδοξη λατρεία βλέπουμε ήδη από τον 4ο αιώνα η ακολουθία του Όρθρου να είναι διαμορφωμένη.
Η ακολουθία του Όρθρου αποτελούνταν αρχικά από ψαλμούς, ωδές, αναγνώσεις και ευχές. Κατά τους τρεις πρώτους χριστιανικούς αιώνες εξελίχθηκε από τους μοναχούς, ιδιαίτερα τους ιεροσολυμίτες, και εισήχθη στον Ναό της Αναστάσεως. Στη συνέχεια διαδόθηκε από τους προσερχόμενους σε αυτόν προσκυνητές σε όλον τον χριστιανικό κόσμο. Από τον 7ο αιώνα μ.Χ. παγιώνεται η τυπική διάταξη του Όρθρου στις μονές και τους ναούς, με τις ανάλογες προσαρμογές και τυπικές διατάξεις που προβλέπονται ανάλογα με την ημέρα και την εορτή.
Περιεχόμενο και θεματική του Όρθρου
Η ακολουθία του Όρθρου είναι μία δοξολογία και ευχαριστία στον Χριστό. Επίσης είναι μία παράκληση προς τον Κύριο με την ανατολή της καινούργιας ημέρας. Συγχρόνως είναι η καλύτερη πνευματική προετοιμασία για τη Θεία Λειτουργία, που θα επακολουθήσει μετά το πέρας της ακολουθίας του Όρθρου. Ο Όρθρος είναι μία ακολουθία δοξολογίας και ευχαριστίας προς τον Θεό, που αξίωσε τον άνθρωπο να διέλθει τη νύχτα και να δει και πάλι το φως της ημέρας, που είναι τύπος του αληθινού φωτός, του Χριστού. Επίσης είναι μία δέηση για την ευλογία των έργων του ανθρώπου, που θα πραγματοποιηθούν κατά τη διάρκεια της ημέρας. Κατά τις ημέρες δε που η Εκκλησία τιμά Αγίους ή ενθυμείται γεγονότα από τη ζωή του Χριστού ή της Παναγίας, ο Όρθρος εμπλουτίζεται με ύμνους που τιμούν και υμνούν τα εορτάζοντα πρόσωπα ή παρουσιάζουν τη σημασία για τη ζωή της Εκκλησίας και του πιστού των γεγονότων που εορτάζονται.
Τύποι Όρθρου
Υπάρχουν τρεις τύποι Όρθρου:
α) Της Κυριακής
β) των Δεσποτικών, Θεομητορικών και των εορταζομένων Αγίων εορτών
γ) των καθημερινών.
Τού Όρθρου προηγείται ο Εσπερινός, το Απόδειπνο και το Μεσονυκτικό.
Τυπική διάρθρωση της ακολουθίας του Όρθρου
Μουσικολογικές παρατηρήσεις: Ο εξάψαλμος αναγιγνώσκεται. Τα απολυτίκια είναι: Αναστάσιμο (στον ήχο της ημέρας), του εορτάζοντος Αγίου και της Θεοτόκου. Τα ευλογητάρια ψάλλονται πάντα σε πλάγιο του Α΄ ήχο. Οι Αναβαθμοί περιέχουν φράσεις από τους Ψαλμούς 119-133. Υπάρχουν 11 Εωθινά Ευαγγέλια, κάθε φορά αναγιγνώσκεται ένα, επάνω στην Αγ. Τράπεζα, και επαναλαμβάνονται κάθε 11 εβδομάδες. Ενόσω ψάλλεται ο 50ός ψαλμός, ο ιερέας περιφέρει το Ευαγγέλιο και το ασπάζονται οι πιστοί. Ο Κανόνας ψάλλεται στον ήχο της ημέρας. Μετά την 3η και την 6η ωδή ακολουθεί το κοντάκιο και ο οίκος (οι Κανόνες έχουν 3 ωδές την περίοδο του Τριωδίου). Ως καταβασίες του όρθρου ψάλλονται οι ειρμοί του Κανόνα του Ακαθίστου («Ανοίξω το στόμα μου...»), εκτός αν υπάρχει εορτή. Μετά από κάθε στίχο της θ' ωδής ψάλλεται το «Την τιμιωτέραν ...», ενώ ο ιερέας θυμιάζει την Αγ. Τράπεζα, τις εικόνες και κάθε πιστό. Τα Εξαποστειλάρια είναι 11. Οι Αίνοι ψάλλονται στον στον ήχο της ημέρας. Ψάλλεται ένα από τα 11 Δοξαστικά, εκτός αν είναι εορτή. Η Δοξολογία ψάλλεται στον ήχο του Δοξαστικού.
Τον Όρθρο διαδέχεται η Θεία Λειτουργία. Έπονται οι ακολουθίες της Α΄ 'Ωρας, της Γ΄ Ώρας, της ΣΤ΄ Ώρας, των Τυπικών και της Θ΄ Ώρας, που είναι η τελευταία ακολουθία τού 24ώρου (νυχθημέρου).
Υποσημειώσεις
Κατηγορία:Ημερολόγια Κατηγορία:Λειτουργική
Ηρόστρατος
Ο Ηρόστρατος ήταν αρχαίος Έλληνας, παροιμιώδης εμπρηστής από την Έφεσο.
Βιογραφία
Οι Εφέσιοι τον συνέλαβαν και μετά από βασανισμό στον τροχό αυτός παραδέχτηκε την ενοχή του καθώς και τον λόγο για τον οποίον το έκανε, δηλαδή για να διαδοθεί το όνομά του σε όλον τον κόσμο. Στην συνέχεια τον θανάτωσαν και απαγόρευσαν τη μνεία του, τιμωρώντας ακόμη και με θάνατο όποιον απλώς ανέφερε το όνομά του. Αυτό όμως διασώθηκε για να φτάσει τελικά μέσα στο έργο του Θεόπομπου Ελληνικά, ενώ αναφορές σε αυτόν, στηλιτεύοντας πάντα την ανόσια πράξη του, γίνονται μετέπειτα από πολλούς Έλληνες και Λατίνους αρχαίους συγγραφείς.
Σήμερα, στα Γερμανικά η λέξη Herostrat δηλώνει τον εγκληματία που «διψά για δόξα», ενώ ο όρος Herostratic fame στην Αγγλική γλώσσα δηλώνει την «δόξα με κάθε μέσο».
Πηγές
Κατηγορία:Αρχαίοι Εφέσιοι
Γέννα Ρεθύμνου
Η Γέννα εναι οικισμός της Κοινότητας Αποστόλων του Δήμου Αμαρίου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 25 κατοίκους. Απέχει 31 χιλιόμετρα από το Ρέθυμνο και είναι κτισμένη σε υψόμετρο 430 μ.
Ιστορικά στοιχεία
Κοντά στο χωριό βρέθηκε θαλαμοειδής τάφος της υστερομινωικής εποχής ΙΙΙ. Στη θέση Χάρακας, νότια του χωριού, έχει εντοπιστεί νεκροταφείο των ελληνιστικών και ρωμαϊκών χρόνων, της γειτονικής αρχαίας πόλης της Συβρίτου, καθώς και αρχαίο τείχος. Οι ανασκαφές στο νεκροταφείο έχουν αποδώσει πολλές επιτύμβιες στύλες και επιγραφές. Ένας ρωμαϊκός τάφος βρισκόταν στη θέση του ναού του Αγίου Στεφάνου.
Το χωριό αναφέρεται το 1260 ότι δόθηκε φέουδο στον Βασίλειο Βαρούχα, ο οποίος ήταν επίσκοπος. Το χωριό αναφέρεται από τον Φραντσέσκο Μπαρότσι το 1577 ως Gena. Στην ενετική απογραφή του 1583 από τον Καστροφύλακα αναφέρεται ως Giena με 93 κατοίκους και στην απογραφή του Βασιλικάτα κατά το 1630 αναφέρεται ως Giena. Το όνομα προέρχεται από τη λέξη γέννα, και αναφέρεται σε τόπο ο οποίος παράγει. Σύμφωνα με τον Βασίλειο Ψιλάκη, οι κάτοικοι του χωριού μετά την οθωμανική κατάκτηση προσποιούνταν ότι είχαν εξισλαμιστεί και μετέτρεψαν την εκκλησία του Αγίου Γεωργίου σε τζαμί. Οι μουσουλμάνοι όμως από την περιοχή της Αμπαδιάς τους κατάλαβαν και τους ανάγκασαν να εξισλαμιστούν πραγματικά. Στην απογραφή του 1834 η οποία πραγματοποιήθηκε από τους Αιγυπτίους το χωριό είχε αμιγώς μουσουλμανικό πληθυσμό και καταγράφηκαν 20 οικογένειες. Το χωριό ήταν βακουφικό.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
thumb|259x259px|left|Ο ναός του Αγίου Ονουφρίου (1318). Στο νεκροταφείο του χωριού βρίσκεται ο ναός του Αγίου Ονουφρίου. Είναι μονόχωρος καμαρόσκεπος και στο εσωτερικό του σώζεται αποσπασματικά τοιχογραφίες. Διασώζεται η κτητορική επιγραφή, η οποία αναφέρει ότι ο ναός κτίστηκε το 1318 σε έξοδα της οικογένειας Μιχαήλ Βαρούχα και η αγιογράφηση έγινε από τον Μιχαήλ Βενέρη. Νότια του χωριού βρίσκεται ο ναός του Αγίου Στεφάνου, κτισμένος τον 14ο αιώνα από υλικά προγενέστερων κτισμάτων. Στο εσωτερικό σώζονται τοιχογραφίες έφιππων αγίων. Έξω από το χωριό βρίσκεται επίσης ο ναός της Παναγίας. Ο ναός ήταν τοιχογραφημένος, αλλά πλέον αυτές έχουν αποκολληθεί και μεταφερθεί στο μουσείο Ρεθύμνου.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αμαρίου
Αιγαιακοί πολιτισμοί
Οι Αιγαιακοί πολιτισμοί είναι ένας γενικός όρος που χρησιμοποιείται για τους πολιτισμούς της εποχής του Χαλκού στον αιγαιακό χώρο. Στην πραγματικότητα ο όρος καλύπτει τρεις περιοχές: τα νησιά του Αιγαίου, την Κρήτη και την ηπειρωτική Ελλάδα. Η Κρήτη από την Πρώιμη Εποχή του Χαλκού συνδέεται με το Μινωικό πολιτισμό, ενώ στις Κυκλάδες και στην ηπειρωτική Ελλάδα υπάρχουν διάφοροι πολιτισμοί. Οι Κυκλάδες βρέθηκαν σε στενή επικοινωνία με την κυρίως Ελλάδα κατά την πρωτοελλαδική Μινυακή περίοδο και με την Κρήτη τη Μινωική περίοδο. Από περίπου το 1450 π.Χ., ο πρωτοελληνικός Μυκηναϊκός πολιτισμός εξαπλώνεται στην Κρήτη.
1941 Βιλντ
Ο Βιλντ (Wild) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,587. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ελβετού αστρονόμου Πάουλ Βιλντ (το όνομα δόθηκε πολύ μεταγενέστερα από την ανακάλυψη).
Εξαιτίας της μεγάλης εκκεντρότητας της τροχιάς του, ο Βιλντ κοντά στο αφήλιό του βρίσκεται έξω από την Κύρια Ζώνη και κατά το αφήλιο προσεγγίζει την τροχιά του πλανήτη Δία.
Φυσικά χαρακτηριστικά
Τα κυρίως φυσικά χαρακτηριστικά του Βιλντ είναι άγνωστα. Ο Βιλντ περιστρέφεται γύρω από τον εαυτό του μία φορά κάθε 8 ως 10 ώρες περίπου.
Εξωτερικοί σύνδεσμοι
Βιλντ
Demon Slayer: Kimetsu no Yaiba – The Movie: Mugen Train
Το Demon Slayer: Kimetsu no Yaiba – The Movie: Mugen Train (ιαπωνικά: 劇場版「鬼滅の刃」 無限列車編, χέπμπορν: Gekijō-ban "Kimetsu no Yaiba" Mugen Ressha-hen) γνωστό και ως Demon Slayer: Mugen Train ή Demon Slayer: Infinity Train, είναι μια ιαπωνική anime σκοτεινής φαντασίας ταινία δράσης,  του 2018, η οποία βασίζεται στο arc "Mugen Train", του shonen μάνγκα Demon Slayer: Kimetsu no Yaiba, του Κογιοχάρου Γκοτούγκε. Η πλοκή της ταινίας έχει σύνδεση με την πρώτη σειρά του anime, αφού αποτελεί τη συνέχειά της. Τη σκηνοθεσία της ταινίας ανέλαβε ο Χαρούο Σοτοζάκι, ενώ το σενάριο το ανέλαβε η εταιρεία Ufotable, η οποία ανέλαβε και την παραγωγή της μαζί με την Aniplex και τη Shueisha.
Η ταινία ξεκίνησε να δουλεύεται από το 2019 και κατέληξε να κυκλοφορεί εν μέσω της πανδημίας του COVID-19, πραγματοποιώντας την πρεμιέρα της, στην Ιαπωνία, στις 16 Οκτωβρίου του 2020, με διανομή από τις Toho και Aniplex, ενώ κατά το τέλος του 2020 και το μέσον του 2021, κυκλοφόρησε και παγκοσμίως. Η ταινία είχε έσοδα που ξεπέρασαν τα 500 εκατομμύρια δολάρια στο παγκόσμιο box office κι έγινε η ταινία με τα υψηλότερα έσοδα στο έτος της κυκλοφορίας της, καθώς και η πρώτη ταινία που δεν ήταν παραγωγής Χόλυγουντ, που έφτασε στο νούμερο 1 του ετήσιου box office. Επειδή υπήρξε απόλυτα επιτυχημένη, έφτασε κι άλλα ρεκόρ εκεί, όπως για παράδειγμα, έγινε η ιαπωνική ταινία με τις περισσότερες εισπράξεις όλων των εποχών.
Ήδη από τη στιγμή της κυκλοφορίας της έλαβε πολύ θετικές κριτικές, με το Rotten Tomatoes να της δίνει 7.8/10 και το Metacritic 72/100, μεταξύ άλλων. Ο κριτικός Ντάριλ Χάρντινγκ, επένησε την 2D και 3D τεχνολογία της καθώς και το γράψιμο των χαρακτήρων, τόσο αυτός όσο κι άλλοι κριτικοί, σημείωσαν πως για να καταλάβει κανείς την ταινία καλύτερα, θα πρέπει να έχει δει πρώτα την πρώτη σεζόν του anime. Η ταινία πέρα από θετικές κριτικές έλαβε και διάφορες υποψηφιότητες από διάφορους εγκεκριμένους φορείς, όπως στο Japan Academy Film Prize, όπου κέρδισε στην κατηγορία Καλύτερη Ταινία Κινουμένων Σχεδίων, ενώ στην ίδια κατηγορία κέρδισε και στα βραβεία Hochi Film, ενώ υπήρξε και παρόμοια κατηγορία και στα Βραβεία Satellite.
Εξωτερικοί σύνδεσμοι
Κατηγορία:Ταινίες του 2020 Κατηγορία:Ιαπωνόφωνες ταινίες Κατηγορία:Ιαπωνικές ταινίες κινουμένων σχεδίων Κατηγορία:Ταινίες με θέμα την αυτοκτονία Κατηγορία:Μαζική δολοφονία στη μυθοπλασία Κατηγορία:Ταινίες παραγωγής Toho Κατηγορία:Ταινίες IMAX Κατηγορία:Ταινίες κινουμένων σχεδίων του 2020
Μπόχαλη Ζακύνθου
Η Μπόχαλη είναι οικισμός της Ζακύνθου με 876 κατοίκους σύμφωνα με την εθνική απογραφή του 2011. Βρίσκεται τοποθετημένος στον Λόφο της Ζακύνθου (Λόφο του Στράνη), μερικές εκατοντάδες μέτρα μόλις από την πόλη. Την περίοδο της Ενετοκρατίας, καθώς και τα μετέπειτα χρόνια, αποτελούσε την αριστοκρατική συνοικία της πόλης και γενικότερα του νησιού. Εξακολουθεί μέχρι σήμερα να διατηρεί στοιχεία αυτής της περιόδου.
Από τη Μπόχαλη μπορεί να θαυμάσει κανείς τη θέα προς την πόλη της Ζακύνθου και του Ιονίου πελάγους, ενώ από εδώ μπορεί να επισκεφθεί το ιστορικό Κάστρο του νησιού που βρίσκεται περίπου σε απόσταση 100 μέτρων από το χωριό, στο πιο ψηλό μέρος του λόφου. Το κάστρο χτίστηκε περίπου το 1646. thumb|436x436px|Η θέα της Ζακύνθου από τη Μπόχαλη.|κέντρο
Αναφέρεται επίσημα το 1866 στο ΦΕΚ 9Α - 28/01/1866, γραμμένη ως Πόχαλη, να προσαρτάται στον τότε δήμο Ζακύνθου και το 1912 στο ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Το 1940 το όνομα διορθώθηκε σε Μπόχαλη. Σύμφωνα με το σχέδιο Καλλικράτης μαζί με το Ακρωτήρι και το Κυδώνι αποτελούν την κοινότητα Μπόχαλη που ανήκει στη δημοτική ενότητα Ζακυνθίων του Δήμου Ζακύνθου.
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
Αραβική Ένωση
Η Αραβική Ένωση είναι προτεινόμενη έννοια πολιτικής ένωσης των Αραβικών κρατών. Ο όρος χρησιμοποιήθηκε για πρώτη φορά όταν η Βρετανική Αυτοκρατορία υποσχέθηκε στους Άραβες ηνωμένο ανεξάρτητο κράτος σε αντάλλαγμα να επαναστατήσουν εναντίον της Οθωμανικής Αυτοκρατορίας, με την οποία η Βρετανία βρισκόταν σε πόλεμο. Αυτό δεν καρποφόρησε ποτέ μετά τη συμφωνία Σάικς–Πικό. Παρά το γεγονός αυτό, πολλοί στον Αραβικό κόσμο από τότε καλούν για τη δημιουργία ενός παναραβικού κράτους. Ο Αιγύπτιος Πρόεδρος Γκαμάλ Αμπντέλ Νάσερ έκανε αρκετές ανεπιτυχείς προσπάθειες για να ενώσει την Αίγυπτο με άλλες Αραβικές χώρες (συμπεριλαμβανομένων του Ιράκ, της πρώην Βόρειας Υεμένης και της Συρίας). Παρόμοιες προσπάθειες έγιναν και από άλλους Άραβες ηγέτες, όπως ο Χαφέζ Αλ-Ασάντ, ο Αχμέτ Χασάν αλ-Μπακρ, ο Φαϊζάλ Α΄ του Ιράκ, ο Μουαμάρ αλ Καντάφι, ο Σαντάμ Χουσεΐν, ο Γκααφάρ Νιμεϊρί και ο Ανουάρ Σαντάτ.
Δείτε επίσης
Κατηγορία:Αραβικός Σύνδεσμος Κατηγορία:Προτεινόμενες χώρες
Ιγκόρ Μιλόσεβιτς
Ο Ιγκόρ Μιλόσεβιτς (γεννημένος στις 14 Απριλίου του 1986 στο Βελιγράδι) είναι Έλληνας, με καταγωγή από τη Σερβία, εν ενεργεία και πρωήν διεθνής καλαθοσφαιριστής. Έχει ύψος 193 εκ. και αγωνίζεται τόσο ως πλέι μέικερ όσο και ως σούτινγκ γκαρντ.
Καριέρα
Αν και γεννημένος στη Σερβία, ο Μιλόσεβιτς βρέθηκε στην Ελλάδα από πολύ μικρή ηλικία ξεκίνησε την επαγγελματική του καριέρα στο μπάσκετ το 2003 παίζοντας στον Ηρακλή Θεσσαλονίκης]], στον οποίο παρέμεινε μέχρι το 2005, χωρίς ωστόσο να καταφέρει να κατακτήσει κάποιο εγχώριο τίτλο.
Το 2005 άφησε την Ελλάδα και επέστρεψε στη Σερβία. Την τριετία 2005-08 αγωνίστηκε για λογαριασμό του Ερυθρού Αστέρα, με τον οποίο μάλιστα κατέκτησε το Κύπελλο Σερβίας το 2006.
Το 2008, ο Μιλόσεβιτς προσπάθησε να κάνει το μεγάλο βήμα στην καριέρα του επιδιώκοντας να εξασφαλίσει κάποιο συμβόλαιο σε ομάδα του ΝΒΑ συμμετέχοντας στα Ντραφτ εκείνου του έτους. Ωστόσο δεν κατάφερε να διακριθεί, με αποτέλεσμα να μην επιλεγεί από καμία ομάδα. Μετά τη σύντομη παρουσία του στις ΗΠΑ, ο Μιλόσεβιτς επέστρεψε στην Ελλάδα και την περίοδο 2008-09 αγωνίστηκε στον Ολυμπιακό Πειραιώς, με τον οποίο μάλιστα έφτασε μέχρι τα ημιτελικά της Ευρωλίγκας του 2009.
Το καλοκαίρι του 2009 μετεγγράφη στο Μαρούσι και λίγους μήνες αργότερα μεταπήδησε στη Λιθουανία για λογαριασμό της Λιέτουβος Ρίτας, όπου έμεινε για ένα χρόνο και με την οποία κατέκτησε το Πρωτάθλημα αλλά και το Κύπελλο Λιθουανίας το 2010.
Τον Ιανουάριο του 2011 ο Μιλόσεβιτς μεταπήδησε στην τουρκική Τράμπζονσπορ, ενώ το Σεπτέμβριο του ίδιου έτους μετεγγράφη στην Αστάνα, ομάδα του Καζακστάν, με την οποία μάλιστα κατέκτησε το πρωτάθλημα Καζακστάν του 2012.
Το 2012 ο Μιλόσεβιτς ταξίδεψε στη Γερμανία για λογαριασμό των Μπράουνσβαϊγκ Φάντομς, ενώ μέσα στο 2013 επέστρεψε στην Ελλάδα, αυτήν τη φορά για λογαριασμό της Καβάλας.
Ακολούθως, αγωνίστηκε για την Κυπριακή ομάδα ΑΕΚ Λάρνακας ενώ τη διετία 2014-16 αγωνίστηκε για την Κύμη. Τη σεζόν 2016-17 έπαιξε στην ομάδα του Χολαργού.
Από το καλοκαίρι του 2017 αγωνίζεται για την ομάδα του Περιστερίου.
Διεθνείς συμμετοχές
Ο Μιλόσεβιτς έχει πραγματοποιήσει αρκετές συμμετοχές με την Εθνική ομάδα μπάσκετ της Ελλάδος, τόσο σε επίπεδο νέων, όσο και σε επίπεδο ανδρών. Μάλιστα έχει αγωνιστεί στο Ευρωπαϊκό Πρωτάθλημα Κ18 του 2004, καθώς και στα Ευρωπαϊκά Πρωταθλήματα Κ20 του 2005 και του 2006.
Επίσης, έχει κατακτήσει με την εθνική Ελλάδος μπάσκετ το αργυρό μετάλλιο στους Μεσογειακούς Αγώνες της Πεσκάρα το 2009.
Τίτλοι
Σε συλλογικό επίπεδο
Σε εθνικό επίπεδο
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Έλληνες καλαθοσφαιριστές Κατηγορία:Καλαθοσφαιριστές Ηρακλή Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Ε.Κ. Καβάλας Κατηγορία:Καλαθοσφαιριστές Λιέτουβος Ρίτας Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Γ.Σ. Κύμης Κατηγορία:Καλαθοσφαιριστές Α.Ε. Χολαργού Κατηγορία:Καλαθοσφαιριστές Περιστερίου Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές καζακικών συλλόγων Κατηγορία:Καλαθοσφαιριστές γερμανικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Α1 Εθνικής Ελλάδας
S/2003 (130) 1
Στις 15 Αυγούστου 2003 ένας μικρός φυσικός δορυφόρος της Ηλέκτρας με απόλυτο μέγεθος 14,5 ανακαλύφθηκε από τους W. J. Merline, P. M. Tamblyn, C. Dumas, L. M. Close, C. R. Chapman και F. Menard με το τηλεσκόπιο Keck II της Χαβάης. Φέρει το προσωρινό «όνομα» S/2003 (130) 1. Η διάμετρός του εκτιμάται σε 4 χλμ. και περιφέρεται περί την Ηλέκτρα σε μέση απόσταση 1.170 χλμ. περίπου από την επιφάνειά της με ταχύτητα ως προς αυτή 23 m/sec (83 χιλιόμετρα την ώρα), συμπληρώνει δηλαδή μία περιφορά γύρω της σε λίγο λιγότερο από 4 γήινες ημέρες. Θεωρώντας ότι έχει παρόμοια σύσταση με την Ηλέκτρα, η μάζα του δορυφόρου πρέπει να ανέρχεται σε 400 δισεκατομμύρια τόνους.
Κατηγορία:Δορυφόροι αστεροειδών
Παύλος Σαρλής
Ο '''Παύλος Θ. Σαρλής''' (18 Αυγούστου 1932 - 4 Φεβρουαρίου 2011) ήταν Έλληνας δικηγόρος, βουλευτής και ευρωβουλευτής και νωρίτερα γενικός γραμματέας του υπουργείου Εμπορικής Ναυτιλίας.
Πολιτική σταδιοδρομία
Γεννήθηκε στον Πειραιά, σπούδασε νομικά και άσκησε το επάγγελμα του δικηγόρου. Εξελέγη βουλευτής στην Α΄ Πειραιά με τη Νέα Δημοκρατία στις εκλογές του 1981 και επανεξελέγη με το ίδιο κόμμα στις εκλογές του 1985. Στη συνέχεια εξελέγη στο Ευρωπαϊκό Κοινοβούλιο, όπου υπηρέτησε από τον 1989 ως το 1999 (δύο θητείες). Ως ευρωβουλευτής μετέσχε επανειλημμένα στην Επιτροπή Μεταφορών και Τουρισμού.
Το 2001 έγινε η προσχώρησή του στους Φιλελεύθερους του Στέφανου Μάνου.
Πέθανε σε ηλικία 79 ετών το 2011.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Πειραιά Κατηγορία:Ευρωβουλευτές της Ελλάδας εκλεγμένοι την περίοδο 1994-1999 Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Τζέραλντ Ντάρελ
Ο Τζέραλντ Ντάρελ (Gerald Malcolm Durrell, 7 Ιανουαρίου 1925 – 30 Ιανουαρίου 1995) ήταν Βρετανός φυσιοδίφης, βοτανολόγος, συγγραφέας, συντηρητής και τηλεοπτικός παρουσιαστής. Ίδρυσε το ομώνυμο Ταμείο Προστασίας της Άγριας Ζωής και τον Ζωολογικό Κήπο στο νησί Τζέρσεϊ της Βόρειας Θάλασσας το 1959. Έγραψε αρκετά βιβλία τα οποία είχαν ως θέμα τη ζωή του ως συλλέκτης ζώων. Το πιο δημοφιλές βιβλίο του είναι το "Η Οικογένειά μου και Άλλα Ζώα". Ήταν ο μικρότερος αδελφός του συγγραφέα Λώρενς Ντάρελ.
Βιογραφία
Η οικογένεια μετακόμισε στη Βρετανία λίγο μετά τον θάνατο του πατέρα του το 1928 και εγκαταστάθηκε στο Upper Norwood στο Βόρειο Λονδίνο. Ο Ντάρελ φοίτησε στο Wickwood School αλλά συχνά παρέμενε στο σπίτι λέγοντας ψέματα ότι ήταν άρρωστος. Σπούδασε στο St Josephs School.
Κέρκυρα
Η Λουίζα Φλώρενς Ντάρελ μετακόμισε με τα τρία μικρότερα παιδιά της (Λέσλι, Μάργκαρετ, Τζέραλντ) στην Κέρκυρα το 1935 και έζησε με τον μεγαλύτερο γιο της Λώρενς, ο οποίος ζούσε εκεί με τη σύζυγό του. Ήταν στην Κέρκυρα που ο Ντάρελ ξεκίνησε να μαζεύει και να φυλάει σε κλουβιά τα ζώα του νησιού.
Ο Θεόδωρος Στεφανίδης, Έλληνας γιατρός, επιστήμονας, ποιητής, φιλόσοφος και φίλος ενός από τους καθηγητές του Ντάρελ, έγινε ο καλύτερος φίλος και μέντορας του Ντάρελ ενώ οι ιδέες του επηρέασαν αρκετά τον νεαρό φυσιοδίφη. Οι δυο τους εξερεύνησαν την κερκυραϊκή φύση και ο Ντάρελ φιλοξένησε μια μεγάλη ποικιλία από ζώα σε διάφορα χάρτινα και γυάλινα κουτιά. Η κόρη του Στεφανίδη, Αλεξία Μερκούρη (γενν. 1927), τους συνόδευε στις εξερευνήσεις τους. Τον Απρίλιο του 2017 ήταν η μόνη εν ζωή μάρτυρας εκείνης της περιόδου και είχε ισχυριστεί ότι και οι δυο οικογένειες ήλπιζαν πως η ίδια και ο Ντάρελ θα παντρεύονταν κάποια μέρα, ωστόσο αυτό το σχέδιο σταμάτησε με την έκρηξη του πολέμου το 1939. Άλλη σημαντική επιρροή κατά τη διάρκεια εκείνων των εκπαιδευτικών ετών, σύμφωνα με τον Ντάρελ, ήταν τα έργα του Γάλλου φυσιοδίφη Ζαν-Ανρί Φαμπρ.
Λονδίνο και ζωολογικός κήπος Whipsnade
Με την έκρηξη του Β΄ Παγκοσμίου Πολέμου το 1939 ο Ντάρελ, η μητέρα του, ο αδερφός του Λέσλι και η Ελληνίδα νοσοκόμα Μαρία Κοντού επέστρεψαν στη Βρετανία. Ο Ντάρελ δεν μπορούσε να βρει εύκολα δουλειά τόσο κατά τη διάρκεια του πολέμου όσο και τα χρόνια μετά τη λήξη του, ειδικά για έναν νέο που είχε λάβει κατ'οίκον εκπαίδευση, αλλά ο ίδιος εργάστηκε σε ένα ενυδρείο και σε ένα μαγαζί που πουλούσε κατοικίδια ζώα. Κάποιες από τις δυσκολίες που αντιμετώπισε εκείνη την περίοδο περιγράφονται στο βιβλίο Fillets of Plaice.
Το 1943 τον κάλεσαν να λάβει μέρος στον πόλεμο αλλά απαλλάχθηκε από τα στρατιωτικά του καθήκοντα για λόγους υγείας και έτσι ζήτησε να συνεισφέρει στον πόλεμο μέσω της εργασίας του σε κάποια φάρμα. Μετά τον πόλεμο, ο Ντάρελ έγινε επιστάτης στον ζωολογικό κήπο Whipsnade. Αυτή η κίνηση πραγματοποίησε ένα όνειρο ζωής του Ντάρελ : ο ίδιος ισχυρίζεται στο βιβλίο του The Stationary Ark ότι η πρώτη λέξη που μπορούσε να διατυπώσει με σαφήνεια ήταν "ζωολογικός κήπος". Το βιβλίο Beasts in My Belfry αναπολεί γεγονότα εκείνης της περιόδου.
Πρώτες εξερευνήσεις ζώων
Τον Μάιο του 1946 ο Ντάρελ έφυγε από τον ζωολογικό κήπο Whipsnade προκειμένου να ξεκινήσει με μια ομάδα εξορμήσεις στην άγρια φύση αλλά απορρίφθηκε να γίνει μέλος της ομάδας αυτής εξαιτίας της έλλειψης εμπειρίας. Οι εξορμήσεις στην άγρια φύση ξεκίνησαν για τον Ντάρελ το 1947 με ένα ταξίδι στο Καμερούν μαζί με τον ορνιθολόγο John Yealland, το οποίο χρηματοδοτήθηκε με £3,000 από τον πατέρα του με την ευκαιρία των 21ων γενεθλίων του. Τα ζώα που έφερε πίσω πουλήθηκαν στα London Zoo, Chester Zoo, Paignton Zoo, Bristol Zoo και Belle Vue Zoo. Συνέχισε για αρκετές δεκαετίες παρόμοιες εξορμήσεις, κατά τη διάρκεια των οποίων έγινε διάσημος για το έργο του στη διατήρηση της άγριας ζωής.
Στις εξορμήσεις του συνοδευόταν από τον Ken Smith : επαναλήφθηκε το ταξίδι στο Καμερούν και στη Γουινέα το 1949 και το 1950 αντίστοιχα. Στο πρώτο από αυτά τα ταξίδια, συνάντησε και έγινε φίλος με τον Achirimbi II, έναν Αφρικανό αριστοκράτη που τον βοήθησε να οργανώσει μελλοντικές αποστολές.
Συγγραφική δραστηριότητα
Από τη δεκαετία του 1950 ο Νταρελ ξεκίνησε να γράφει βιβλία με παρότρυνση του ήδη γνωστού συγγραφέα αδελφού του Λώρενς Ντάρελ, με ιδιαίτερη επιτυχία, αφού πολλά από αυτά μεταφέρθηκαν στην τηλεόραση και στον κινηματογράφο.
Η οικογένειά μου και άλλα ζώα
Το βιβλίο Η οικογένειά μου και άλλα ζώα (My family and other animals) είναι ένα αυτοβιογραφικό έργο του Τζέραλντ Ντάρελ, που περιγράφει τη ζωή της οικογένειας Ντάρελ στην Κέρκυρα μεταξύ 1935 και 1939. Αποτελεί το πρώτο μέρος μιας «κερκυραϊκής τριλογίας» μαζί με το Πουλιά, κτήνη και συγγενείς και το Ο κήπος των Θεών. Εκδόθηκε για πρώτη φορά το 1956 με μεγάλη επιτυχία. Επίσης,αποτέλεσε το υλικό για μια επιτυχημένη σειρά του BBC το 1987, μια κινηματογραφική ταινία το 2005 και ένα θεατρικό έργο το 2006, στην 50ή επέτειο κυκλοφορίας του.
Στην ελληνική γλώσσα το βιβλίο έχει κυκλοφορήσει σε μετάφραση Μαρίνας Δημητρά και Δήμητρας Σίμου από τις εκδόσεις «Άμμος» το 1999 και από τις εκδόσεις «Καλειδοσκόπιο» το 2015.
Θάνατος
Μια δύσκολη ζωή έξω στη φύση οδήγησε τον Ντάρελ σε προβλήματα υγείας τη δεκαετία του 1980. Υπεβλήθη σε χειρουργική επέμβαση στο ισχίο σε μια προσπάθεια να καταπολεμήσει το πρόβλημα της αρθρίτιδας που αντιμετώπιζε αλλά υπέφερε και από προβλήματα στο συκώτι εξαιτίας του αλκοολισμού. Η υγεία του επιδεινώθηκε μετά από ένα ταξίδι στη Μαδαγασκάρη το 1990. Ο Ντάρελ υπεβλήθη σε μεταμόσχευση συκωτιού στο King's College Hospital στις 28 Μαρτίου 1994 και πέθανε από σηψαιμία στις 30 Ιανουαρίου 1995, λίγο μετά τα 70α γενέθλιά του στο Jersey General Hospital. Οι στάχτες του τάφηκαν στο Jersey Zoo, κάτω από μια πλάκα με ένα παράθεμα του William Beebe."The beauty and genius of a work of art may be re-conceived, though its first material expression be destroyed; a vanished harmony may yet again inspire the composer; but when the last individual of a race of living beings breathes no more, another heaven and another earth must pass before such a one can be again. (The Bird, 1906)"Μια τελετή μνήμης της ζωής και του έργου του Ντάρελ πραγματοποιήθηκε στο Μουσείο Φυσικής Ιστορίας του Λονδίνου στις 28 Ιουνίου 1995. Οι συμμετέχοντες περιλάμβαναν προσωπικούς φίλους όπως οι David Attenborough και Πριγκίπισσα Άννα.
Βιβλία που επιμελήθηκαν από τον Ντάρελ
In case of simultaneous releases in many countries, the UK edition is referred to, except for companion books to TV series where both the UK and US editions are referred to.
Βιβλιογραφία
Κατηγορία:Βρετανοί συγγραφείς Κατηγορία:Βρετανοί βοτανολόγοι
Τενεσί
Το Τεννεσσί (αγγλικά: State of Tennessee), είναι πολιτεία των ΗΠΑ, στο νοτιοανατολικό τμήμα της χώρας. Έχει έκταση 109.153 τ.χλμ., όντας η 36η μεγαλύτερη σε συνολική έκταση πολιτεία, και πληθυσμό 7.134.327 κατοίκους (εκτίμηση 2023) , κατατασσόμενο έτσι ως η 15η μεγαλύτερη πολιτεία σε πληθυσμό στη χώρα.
Η πρωτεύουσα της πολιτείας και μεγαλύτερη πόλη του Τεννεσσί είναι το Νάσβιλ, που έχει πληθυσμό 715.884 (ΜΠ: 2.012.476) κατοίκων. Το Μέμφις είναι η δεύτερη μεγαλύτερη πόλη της πολιτείας, με πληθυσμό 677.269 (ΜΠ: 1.353.140) κατοίκων.
Ιστορία
thumb|300px|left|Χάρτης του Τεννεσσί. Η πολιτεία του Τεννεσσί έχει τις ρίζες της στον σύνδεσμο Ουαταούγκα, μια συνοριακή συμφωνία του 1772 που γενικά θεωρείται ως η πρώτη συνταγματική κυβέρνηση δυτικά από τα Απαλάχια όρη. Το σημερινό Τενεσσί αρχικά ήταν τμήμα της Βόρειας Καρολίνας, και αργότερα τμήμα του Νοτιοδυτικού Εδάφους. Το Τεννεσσί εισήλθε στην Ένωση ως η 16η πολιτεία στις 1 Ιουνίου 1796. Το Τεννεσσί ήταν η προτελευταία πολιτεία που εγκατέλειψε την Ένωση και εισήλθε στην Ομοσπονδία στην έκρηξη του Εμφυλίου των ΗΠΑ το 1861, και η πρώτη που επανήλθε στην Ένωση στο τέλος του πολέμου.
Το Τεννεσσί προσέφερε τους περισσότερους στρατιώτες στον Στρατό της Ομοσπονδίας από κάθε άλλη πολιτεία, και τους περισσότερους στρατιώτες για τον στρατό της Ένωσης από κάθε άλλη Νότια πολιτεία. Έχει ζήσει μια από τις χειρότερες φυλετικές διαμάχες της χώρας, από τη δημιουργία της Κου Κλουξ Κλαν στο Πουλάσκι το 1866 μέχρι την δολοφονία του Μάρτιν Λούθερ Κινγκ στο Μέμφις το 1968. Τον 20ο αιώνα, το Τεννεσσί μετέβη από μια αγροτική οικονομία σε μια πιο ποικίλη οικονομία, βοηθούμενη κατά καιρούς από ομοσπονδιακές οντότητες όπως η Αρχή της Κοιλάδας Τεννεσσί. Στις αρχές της δεκαετίας του 1940, το Όουκ Ριτζ επιλέχθηκε για να φιλοξενήσει τις εγκαταστάσεις εμπλουτισμού ουρανίου του προγράμματος Μανχάταν, συνεισφέροντας στην κατασκευή της πρώτης ατομικής βόμβας του κόσμου.
Μουσική
Το Τεννεσσί έπαιξε κρίσιμο ρόλο στην ανάπτυξη του ροκ εντ ρολ και της πρώιμης μουσικής μπλουζ. Η οδός Μπιλ στο Μέμφις θεωρείται από πολλούς ο τόπος γέννησης των μπλουζ, με μουσικούς όπως ο Γ. Κ. Χάντυ να παίζουν στα κλαμπ της από το 1909. Το Μέμφις ήταν επίσης έδρα της Sun Records, όπου μουσικοί όπως ο Έλβις Πρίσλεϋ, ο Τζόννυ Κας, ο Καρλ Πέρκινς, ο Τζέρρυ Λη Λιούις, ο Ρόυ Όρμπισον, και ο Τσάρλι Ριτς άρχισαν την δισκογραφική τους καριέρα, και όπου το ροκ εντ ρολ πήρε μορφή τη δεκαετία του 1950. Οι ηχογραφήσεις της εταιρείας RCA Victor στο Μπρίστολ, το 1927, γενικά θεωρούνται ως το σημείο έναρξης της ιστορίας της μουσικής κάντρι, και η άνοδος της δημοτικότητας της μουσικής εκπομπής Grand Ole Opry στη δεκαετία του 1930 συνετέλεσαν στην καθιέρωση του Νάσβιλ ως κέντρου της μουσικής βιομηχανίας της κάντρυ.
Οικονομία
Οι μεγάλες βιομηχανίες του Τεννεσσί περιλαμβάνουν τη γεωργία, τις κατασκευές, και τον τουρισμό. Τα πουλερικά, η σόγια, και τα βοοειδή είναι τα κύρια γεωργικά προϊόντα της πολιτείας, ενώ γίνονται και μεγάλες εξαγωγές στα χημικά, στον εξοπλισμό μεταφοράς και στον ηλεκτρικό εξοπλισμό. Το Εθνικό Πάρκο Γκρέιτ Σμόουκυ Μάουντενς, το μεγαλύτερο σε επισκεψιμότητα εθνικό πάρκο του έθνους, εδρεύει στο ανατολικό μέρος της πολιτείας, και ένα τμήμα του Μονοπατιού των Αππαλαχίων χονδρικά ακολουθεί το σύνορο μεταξύ Τεννεσσί-Βόρειας Καρολίνας. Άλλα μεγάλα τουριστικά αξιοθέατα περιλαμβάνουν την Γκρέισλαντ του Έλβις Πρίσλεϋ και το Ενυδρείο του Τεννεσσί στην Τσαττανούγκα.
Γεωγραφία
Βλέπε επίσης: Κατάλογος κομητειών στο Τεννεσσί, Γεωλογία του Τεννεσσί αριστερά|μικρογραφία|264x264εσ|Οι 95 κομητείες του Τεννεσσί. Το Τεννεσσί συνορεύει με οκτώ πολιτείες: το Κεντάκυ και την Βιρτζίνια στα βόρεια· τη Βόρεια Καρολίνα στα ανατολικά· την Τζόρτζια, την Αλαμπάμα και το Μισσισσίππι στα νότια· το Άρκανσο και το Μιζούρι στον Ποταμό Μισσισσιππή στα δυτικά. Το Τεννεσσί είναι ισόπαλο με το Μιζούρι ως η πολιτεία που συνορεύει με τις περισσότερες πολιτείες. Η πολιτεία τριχοτομείται από τον Ποταμό Τεννεσσί.
Η πολιτεία του Τεννεσσί, έχει 95 κομητείες. Η μεγαλύτερη σε πληθυσμό κομητεία του Τεννεσσί, είναι η Κομητεία Σέλμπυ (σε αυτή βρίσκεται το Μέμφις), με 959.990 κατοίκους.
Οι τρεις διαιρέσεις του Τεννεσσί
Η πολιτεία, βρίσκεται στο νοτιοανατολικό τμήμα των Ηνωμένων Πολιτειών, και αποτελεί πολιτεία του Νότου. Το Τεννεσσί, χωρίζεται σε 3 μεγάλες γεωγραφικές περιοχές (The Grand Divisions). Αποτελείται από το Ανατολικό, το Κεντρικό, και το Δυτικό Τεννεσσί. Οι 3 αυτές γεωγραφικές περιοχές, αναγνωρίζονται νομικά από το πολιτειακό Σύνταγμα του Τεννεσσί, και εκπροσωπούνται από τα 3 αστέρια στην σημαία της πολιτείας. Οι 3 περιοχές, είναι γεωγραφικά και πολιτισμικά διακριτές.
Η τοπογραφία στο Ανατολικό Τεννεσσί, χαρακτηρίζεται από την ύπαρξη της οροσειράς των Απαλαχίων. Οι μεγαλύτερες πόλεις του Ανατολικού Τεννεσσί είναι το Νόξβιλ και η Τσαττανούγκα. Το Κεντρικό Τεννεσσί, κυριαρχείται από λοφώδεις περιοχές και από εύφορες κοιλάδες. Στο Κεντρικό Τεννεσσί, βρίσκεται η πρωτεύουσα της πολιτείας, το Νάσβιλ. Τέλος, το Δυτικό Τεννεσσί, βρίσκεται ανάμεσα στον Ποταμό Τεννεσσί και στον Ποταμό Μισσισισσιππή. Το Δυτικό Τεννεσσί, είναι διακριτά χαμηλότερο από τις υπόλοιπες δύο γεωγραφικές περιοχές, και χαρακτηρίζεται γενικότερα από μία επιπεδότητα. Σε αυτή την περιοχή συναντάται πολύ συχνά η καλλιέργεια βαμβακιού. Η μεγαλύτερη πόλη του Δυτικού Τεννεσσί, είναι το Μέμφις.
Διακυβέρνηση
thumb|250px|right|Το Πολιτειακό Καπιτώλιο του Τεννεσσί στο Νάσβιλ. Ο Κυβερνήτης του Τεννεσσί, φέρει το αξίωμα για μια τετραετή θητεία και μπορεί να υπηρετήσει το πολύ δύο συνεχόμενες θητείες. Ο κυβερνήτης είναι ο μόνος αξιωματούχος που εκλέγεται σε πολιτειακό επίπεδο. Αντίθετα με τις περισσότερες πολιτείες, η πολιτεία δεν εκλέγει τον Αντικυβερνήτη άμεσα· η Γερουσία του Τεννεσσί εκλέγει τον Πρόεδρο της, ο οποίος χρηματίζει αναπληρωτής κυβερνήτης.
Η Γενική Συνέλευση του Τεννεσσί, το πολιτειακό νομοθετικό σώμα, αποτελείται από μια 33μελή Γερουσία και την 99μελή Βουλή των Αντιπροσώπων. Οι γερουσιαστές υπηρετούν τετραετείς θητείες, και τα μέλη της Βουλής υπηρετούν διετείς θητείες. Κάθε σώμα εκλέγει τον πρόεδρό του. Ο πρόεδρος της πολιτειακής Γερουσίας επίσης φέρει τον τίτλο του αναπληρωτή κυβερνήτη. Οι συνταγματικοί αξιωματούχοι στον νομοθετικό κλάδο εκλέγονται από μια κοινή συνεδρίαση του νομοθετικού σώματος.
Πολιτικά
Τα πολιτικά του Τεννεσσί, όπως των περισσότερων πολιτειών των ΗΠΑ, κυριαρχούνται από το Ρεπουμπλικανικό και το Δημοκρατικό Κόμμα. Εκτός από δύο Ρεπουμπλικανικές σαρώσεις την δεκαετία του 1920 (το 1920, όταν το Τεννεσσί οριακά υποστήριξε τον Ουόρρεν Τζ. Χάρντινγκ επί του Κυβερνήτη του Οχάιο Τζέημς Κοξ, και το 1928, όταν πιο αποφασιστικά ψήφισε τον Χέρμπερτ Χούβερ ενάντια στον Κυβερνήτη της Νέας Υόρκης Αλ Σμιθ), η πολιτεία ήταν μέρος του Δημοκρατικού Συμπαγούς Νότου μέχρι την δεκαετία του 1950, όταν δις ψήφισε τον Ρεπουμπλικανό Ντουάιτ Άιζενχαουερ. Το Τεννεσσί έχει έκτοτε ψηφίσει Ρεπουμπλικανούς στις περισσότερες προεδρικές εκλογές, αν και τείνει να είναι ελαφρώς πιο μετριοπαθές από τους πεισματικά συντηρητικούς γείτονες του στα νότια.
Ενώ οι Ρεπουμπλικανοί ελέγχουν ελαφρώς περισσότερο από το μισό της πολιτείας, οι Δημοκρατικοί έχουν μετριοπαθή υποστήριξη σε μέρη του αγροτικού Μέσου Τεννεσσί και του βόρειου Δυτικού Τεννεσσί και έχουν ισχυρή υποστήριξη στις πόλεις Νάσβιλ και Μέμφις. Η τελευταία περιοχή περιλαμβάνει έναν μεγάλο Αφροαμερικανικό πληθυσμό. Ιστορικά, οι Ρεπουμπλικανοί είχαν την μεγαλύτερη δύναμή τους στο Ανατολικό Τεννεσσί πριν την δεκαετία του '60. Η 1η κογκρεσιακή περιφέρεια του Τεννεσσί και η 2η κογκρεσιακή περιφέρεια του Τεννεσσί που βρίσκεται στο Ανατολικό Τεννεσσί είναι μία από τις λίγες ιστορικά ρεπουμπλικανικές περιφέρειες στο Νότο· η 1η βρίσκεται σε ρεπουμπλικανικά χέρια συνεχώς από το 1881, και η 2η περιφέρεια κρατείται από τους Ρεπουμπλικανούς από το 1873.
Στις προεδρικές εκλογές του 2000, ο αντιπρόεδρος Αλ Γκορ, παλαιότερος Γερουσιαστής του Τεννεσσί, δεν κατάφερε να εκλεχθεί πρώτος στην Πολιτεία της καταγωγής του. Η υποστήριξη στον Ρεπουμπλικάνο Τζορτζ Μπους αυξήθηκε το 2004 με το ποσοστό της νίκης του στην Πολιτεία να αυξάνεται από το 4% του 2000 σε 14% το 2004.
Το Τεννεσσί στέλνει εννέα μέλη στη Βουλή των Αντιπροσώπων από τους οποίους οι εφτά είναι Ρεπουμπλικάνοι και οι δύο είναι Δημοκράτες. Ο Υποκυβερνήτης Ρον Ράμσεϋ είναι ο πρώτος Ρεπουμπλικάνος ομιλητής του Τεννεσσί στην Σύγκλητο σε 140 χρόνια.
Εξωτερικοί σύνδεσμοι
Κατηγορία:Πολιτείες των ΗΠΑ
Σουηδικό Λαϊκό Κόμμα της Φινλανδίας
Το Σουηδικό Λαϊκό Κόμμα της Φινλανδίας (φινλ. Suomen ruotsalainen kansanpuolue, σουηδ. Svenska folkpartiet i Finland) είναι ένα σουηδόφωνο φινλανδικό φιλελεύθερο κόμμα που υπερασπίζεται τα δικαιώματα της σουηδόφωνης μειονότητας της Φινλανδίας. Ο κύριος στόχος του κόμματος από την ίδρυσή του είναι η υπεράσπιση του δικαιώματος των Σουηδόφωνων Φινλανδών στη χρήση της σουηδικής γλώσσας και της διατήρησης της θέσης της στη σουηδική κοινωνία. Το κόμμα συμμετέχει στην κυβέρνηση από το 1979 έχοντας συνήθως μία με δύο θέσεις στην κυβέρνηση και έχει συνεργαστεί τόσο με τη δεξιά όσο με την αριστερά στο Κοινοβούλιο της Φινλανδίας.
Το γεγονός ότι τόσο η δεξιά όσο και η αριστερά χρειάστηκαν τη στήριξη του κόμματος έχει καταστήσει σημαντική την επιρροή του κόμματος στην πολιτική της Φινλανδίας, παρά τη σχετικά μικρή εκλογική του δύναμη. Αυτό οφείλεται στο γεγονός ότι η σουηδική γλώσσα είναι η μία από τις δύο επίσημες γλώσσες της χώρας, καθώς και στο γεγονός ότι η σουηδόφωνη μειονότητα έχει ασκήσει σημαντική επιρροή στον φινλανδικό πολιτισμό. Το κόμμα είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού κόμματος.
Κατηγορία:Φινλανδικά πολιτικά κόμματα Κατηγορία:Φιλελεύθερα κόμματα στη Φινλανδία
Λία Σύρου
Η Λία είναι άβατη παραλία που βρίσκεται στον όρμο του Αετού, στο βορειοδυτικό τμήμα του νησιού της Σύρου. Η παραλία δεν είναι προσβάσιμη με αυτοκίνητο και δεν διαθέτει υποδομές. Συνδυάζει βότσαλο και άμμο, έχει καταγάλανα νερά και μερικά αρμυρίκια.
Η πρόσβαση γίνεται είτε μέσω θαλάσσης (καΐκια πραγματοποιούν τακτικά δρομολόγια από το χωριό Κίνι προς τις άβατες παραλίες των βορειοδυτικών περιοχών του νησιού κατά τους καλοκαιρινούς μήνες), είτε μέσω ενός μονοπατιού που ξεκινά από την περιοχή Κάμπος και απέχει περίπου 50 λεπτά από τη Λία.
Σε κοντινή απόσταση και με τους ίδιους τρόπους πρόσβασης, βρίσκονται οι παραλίες Γριά Σπηλιά, Μαρμάρι, Μέγας Λάκκος (βόρεια) και Αετός (νότια). Ακριβώς απέναντι από τη Λία διακρίνεται ο ιστορικός βράχος της παραλίας των Γραμμάτων, όπου έχουν βρεθεί επιγραφές ναυτικών από την Κλασική αρχαιότητα μέχρι και τον Μεσαίωνα.
Εξωτερικοί σύνδεσμοι
Κατηγορία:Παραλίες της Σύρου
1942 Γιαμπλούνκα
Ο Γιαμπλούνκα (Jablunka) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,00. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του από το χωριό Jablůnka της ανατολικής Τσεχίας.
Κυβέρνηση της Τουρκίας
Η κυβέρνηση της Τουρκίας (τουρκικά: Türkiye Hükümeti) λειτουργεί στο πλαίσιο μιας κοσμικής κοινοβουλευτικής δημοκρατίας, σύμφωνα με την οποία μετά την αναθεώρηση του Συντάγματος, ο Πρόεδρος της Δημοκρατίας είναι ο επικεφαλής της κυβέρνησης.
Άλλα κυβερνητικά ιδρύματα, εκτός από το Υπουργικό Συμβούλιο, είναι το Κοινωνικό Ασφαλιστικό Ίδρυμα, το Συμβούλιο Εθνικής Ασφάλειας και άλλα, τα οποία είναι επιφορτισμένα με ειδικότερα θέματα κυβερνητικής πολιτικής.
1942 Γιαμπλούνκα
Φυσικά χαρακτηριστικά
Η μέση διάμετρος του Γιαμπλούνκα εκτιμάται σε 14,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0567.
Κυβέρνηση της Τουρκίας
Εξωτερικοί σύνδεσμοι
Κ
1942 Γιαμπλούνκα
Εξωτερικοί σύνδεσμοι
Γιαμπλουνκα
1888
Η παρούσα σελίδα αφορά το έτος 1888 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη